Täna Sandra lasteaeda ei läinud,vaid otsustasin temaga minna hoopis Kesklinna Tuletõrjekomando Viru Posti.Selline ametlik nimi siis minu isa töökohal.Hommikul sadas just parasjagu lund kui me õue läksime.Jalutasime läbi lume bussipeatusesse.Hmm,tundub,et täitsa huvitav oli.Pole ju lund ammu näinud ja ega vast eelmisest aastast  mäletagi,sest siis oli Sannu pisi(kuigi sai kelgutamas käidud küll).Bussiga sõitsime paar peatust kesklinna suunas ja siis trammiga edasi.Tuletõrjes lasi vanaisa lapsele tuletõrjeauto sireeni ja Sannu sai autos istuda.Kui aga vanaisa tegi selle kõige suurema tuletõrjeauto(Bronto nimeks)ukse lahti ja küsis,kas tahad sinna ka minna,siis vastas laps väga kindlalt-ei,pane uks kinni.Muidugi,suur ja võõras,ega siis sinna kohe sisse ronita.Üleval ruumis jõi emme tassi kohvi ja sõi tüki isadepäevakooki,mis õigel päeval  söömata jäi.Vanaisa ja Sandra jooksid mööda ruume ja mängisid peitust ning rõõmu oli kui palju.Vahepeal vaatasid aknast välja ja lehvitasid mööda Viru tänava algust liikunud tädidele.No nemad lehvitasid lapsele,pidi ju vastu lehvitama.Ahjaa,kingituse andsime ka üle koos kallistustega.Kingiks sai isemaalitud tass.     Taldriku tegin endale,sest mul kodus pole selliseid suuri taldrikuid eriti.Vahel vaja miskit rohkemat peale panna.Joonistuse idee pärit Isetegijast,loodan,et ei tekita kellegile pahameelt,et ka proovisin sellist armsat kassi joonistada.No on lihtsalt nii armas ju.  Trammi  ja bussi abiga tulime taas läbi valge lume koju.Söime kõhud täis ja praegu on meil nö vaikne tund.Sandra tudib lõunaund,mina toimetan ja koristan vaikselt.Akna peale vette sättisin käbidega kuuseoksad ning laual põleb küünal.Mõnus.Jõulutunne täielik.  Ahjaa,lapsele hakkasin jälle kindaid tegema.No neid meil igasuguseid,ent ühed õhukesed,teised paksud,kolmandad suured,neljandad ei seisa käes jne.Teen vist 1 paari,eks näis,mis kategooriasse need kuuluma hakkavad.Äkki sellisesse,mis parasjagu parajad ja parasjagu soojad.No loodan vähemalt küll.